బెంగళూరు సిటీ - ఎర్నాకుళం ఇంటర్‌సిటీ సూపర్‌ఫాస్ట్ ఎక్స్‌ప్రెస్
బెంగుళూరు సిటీ - ఎర్నాకుళం ఇంటర్‌సిటీ సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది బెంగుళూరు రైల్వే స్టేషను మరియు ఎర్నాకుళం రైల్వే స్టేషను మధ్య నడుస్తుంది.
కోయంబత్తూరు మరియు బెంగుళూరు మధ్య ఒక సూపర్‌ఫాస్ట్ రైలును 1997-98 సంవత్సరం రైల్వే బడ్జెట్లో పరిచయం చేసేందుకు ఒక ప్రణాళిక ప్రతిపాదించారు. 1998 ఏప్రిల్ 15 న, రైలు నంబరు: 2677 బెంగుళూరు - కోయంబత్తూరు ఇంటర్‌సిటీ ఎక్స్‌ప్రెస్ రైలును ప్రారంచించారు. తదుపరి, ఈ రైలు యొక్క తాత్కాలిక సేవలు తర్వాత 2008 సంవత్సరంలో కొత్త రైలు నంబరు: 12677 సంఖ్య మార్పుతో పాటుగా ఇది ఎర్నాకుళం వరకు పొడిగించబడింది.
సంఘమిత్ర ఎక్స్‌ప్రెస్
సంఘమిత్ర ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది బీహార్ రాష్ట్రంలోని పాట్నా రైల్వే స్టేషను మరియు కర్ణాటక లోని బెంగుళూరు నగర రైల్వేస్టేషన్ మధ్య నడుస్తుంది. ఈ రైలు చెన్నై సెంట్రల్ గుండా పోతుంది. ఈ రైలు 2729 km మొత్తం దూరాన్ని 48 గంటలలో ప్రయాణం చేస్తుంది. ఈ రైలు 12295 (అప్) మరియు 12296 (డౌన్) సంఖ్యలను కలిగియుంతుంది. ఈ రైలు నైరుతి రైల్వే జోన్కు చెందినది.
పాటలీపుత్ర (ప్రస్తుతం పాట్నా) ను పరిపాలించిన మౌర్య వంశానికి చెందిన చక్రవర్తి అయిన అశోకుని కుమార్తె సంఘమిత్ర పేరును ఈ రైలుకు నామకరణం చేసారు.
ఈ రైలు చెన్నై సెంట్రల్ నుండి ప్రతీ మంగళ మరియు గురు వారాలలో 1:30PM కు బయలుదేరేది. 2001 ప్రారంభంలో ఈ రైలును యశ్వంత్ పూర్ రైల్వే స్టేషను వరకు పొడిగించి ఉదయం 7:00 లకు ప్రతీ మంగళ, గురు వారాలలో 6595/6596 సంఖ్యలతో ప్రయాణించేది.